Publication: Magyar Közlöny
Issue: MK-2000-68 (Year: 2000, Number: 68)
Era: 1990-2004
Section: Az Alkotmánybíróság a 17/1998. (V. 13.) AB határozatában már megállapította: „önmagában véve az, hogy a
Paragraph Index: 473

1998. 155.) A Tr. vizsgált rendelkezését a köz érdekében a helyi lakóközösség békés együttélésének védelme, a későbbi jogviták elkerülése céljából alkotta meg a helyi önkormányzat. A lakók közötti jogviták megelőzése érdekében alkotott szabályok évszázadok óta a helyi szabályrendeletek hagyományos szabályozási tárgykörébe tartoznak. A közérdekűség hagyományos tartalma változik aszerint, hogy az alatt a közvetlenül más magánszemélyek javára szóló közcélú tulajdonkorlátozást is érteni kell. A Tr. vizsgált rendelkezése a szomszédos lakások tulajdonosai tulajdonhoz (zavartalan lakáshasználathoz) való joga garantálása érdekében állapít meg korlátozást. A helyi önkormányzati rendelet jogszabály, amely az önkormányzat illetékességi területén mindenkire kötelező. Hatálya alól eleve kivett szervek, tárgyak és személyek nincsenek, maga a rendelet azonban korlátozhatja saját 2000/68. szám tárgyi, területi és személyi hatályát. A differenciált szabályozás — például az, hogy az önkormányzat mennyire épít a társasházi lakóközösségek önszabályozására — azonban a törvények keretei között a jogalkotó mérlegelési jogkörébe tartozik.

Source: https://magyarkozlony.hu/hivatalos-lapok/476d48324eff438bb8990d542e8c12be41e535fb/dokumentumok/453400f565e51211634f549eca0a74231c8b2920/letoltes